sukhrobnurali/uzbek-legal-corpus huggingface dataset:
Sugʻurta faoliyati toʻgʻrisidagi qonun hujjatlarini buzganligi uchun sugʻurtalovchilarga jarima sanksiyalarini qoʻllash tartibi toʻgʻrisidagi nizomga oʻzgartirishlar kiritish haqida
(law, 2024-08-14)

Oʻzbekiston Respublikasining “Sugʻurta faoliyati toʻgʻrisida”gi Qonuni va Oʻzbekiston Respublikasi Prezidentining 2008-yil 21-maydagi PQ-872-sonli “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi, Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasining 2008-yil 11-iyuldagi 77, 2008-33-sonli va Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasining 2008-yil 26-iyundagi 13-sonli qarori (roʻyxat raqami 1842, 2008-yil 15-avgust) (Oʻzbekiston Respublikasi qonun hujjatlari toʻplami, 2008-y., 34-son, 337-modda) bilan tasdiqlangan Sugʻurta faoliyati toʻgʻrisidagi qonun hujjatlarini buzganligi uchun sugʻurtalovchilarga jarima sanksiyalarini qoʻllash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-bandning toʻrtinchi va beshinchi xatboshilari quyidagi tahrirda bayon etilsin: “sugʻurtalovchi tomonidan bitta bogʻliq shaxsda joylashtirilgan aktivlarning summasi sugʻurtalovchi ustav kapitalining 15 foizidan oshgan (sugʻurta faoliyati, sugʻurta faoliyatini taʼminlashga yoʻnaltirilgan faoliyatni, shuningdek mulk huquqi asosida sugʻurtalovchiga tegishli boʻlgan xizmat binolaridan foydalanish boʻyicha faoliyatni amalga oshiradigan shuʼba korxonalar (shuʼba xoʻjalik jamiyatlari) va qonun hujjatlarida nazarda tutilgan hollar bundan mustasno); sugʻurtalovchi tomonidan barcha bogʻliq shaxslarda joylashtirilgan aktivlarning umumiy summasi sugʻurtalovchi ustav kapitalining 100 foizidan oshgan (sugʻurta faoliyati, sugʻurta faoliyatini taʼminlashga yoʻnaltirilgan faoliyatni, shuningdek mulk huquqi asosida sugʻurtalovchiga tegishli boʻlgan xizmat binolaridan foydalanish boʻyicha faoliyatni amalga oshiradigan shuʼba korxonalar (shuʼba xoʻjalik jamiyatlari) va qonun hujjatlarida nazarda tutilgan hollar bundan mustasno);”. 2. 9-bandning uchinchi xatboshisi quyidagi tahrirda bayon etilsin: “sugʻurtalovchining har qanday bitta yuridik shaxsning ustav kapitalida ishtirok etish ulushi ushbu yuridik shaxsning ustav kapitalining 30 foizidan oshgan (sugʻurta faoliyati, sugʻurta faoliyatini taʼminlashga yoʻnaltirilgan faoliyatni, shuningdek mulk huquqi asosida sugʻurtalovchiga tegishli boʻlgan xizmat binolaridan foydalanish boʻyicha faoliyatni amalga oshiradigan shuʼba korxonalar (shuʼba xoʻjalik jamiyatlari) va qonun hujjatlarida nazarda tutilgan hollar bundan mustasno);”.
“2015-yil uchun davlat statistika hisoboti shakllarini tasdiqlash toʻgʻrisida”gi qarorga oʻzgartirish va qoʻshimcha kiritish haqida
(resolution, 2016-01-01)

Oʻzbekiston Respublikasi “Davlat statistikasi toʻgʻrisida”gi Qonunining 51-moddasi va Oʻzbekiston Respublikasi Vazirlar Mahkamasining 2014-yil 9-dekabrdagi 338-son “Yetim bolalar va ota-ona qaramogʻidan mahrum boʻlgan bolalarni turar joylar bilan taʼminlash tartibi toʻgʻrisidagi nizomga oʻzgartirish va qoʻshimchalar kiritish haqida”gi qaroriga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2014-yil 18-noyabrdagi 4-mb-son “2015-yil uchun davlat statistika hisoboti shakllarini tasdiqlash toʻgʻrisida”gi qaroriga (roʻyxat raqami 2636, 2014-yil 18-dekabr) (Oʻzbekiston Respublikasi qonun hujjatlari toʻplami, 2014-y., 51-son, 616-modda) ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-banddagi “112” raqami “113” raqami bilan almashtirilsin. 2. 2015-yil uchun davlat statistika hisoboti shakllari mazkur oʻzgartirish va qoʻshimchaning ilovasiga muvofiq Turar joyga muhtojlar sifatida hisobga qoʻyilgan yetim bolalar va ota-ona qaramogʻidan mahrum boʻlgan bolalar hamda turar joy uchun berilgan orderlar toʻgʻrisida hisobot shakli (113-ilova) bilan toʻldirilsin.
Uzluksiz taʼlim tizimi uchun yaratilgan yangi oʻquv adabiyotlari va boshqa oʻquv vositalarini nashr etish tartibi toʻgʻrisidagi yoʻriqnomani oʻz kuchini yoʻqotgan deb topish haqida
(resolution, 2015-01-08)

Oʻzbekiston Respublikasi Vazirlar Mahkamasining 2013-yil 15-avgustdagi 225-son “Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga muvofiq, Oʻzbekiston matbuot va axborot agentligi va Oʻzbekiston Respublikasi Moliya vazirligi qaror qiladi: 1. Oʻzbekiston Respublikasi Davlat matbuot qoʻmitasi va Moliya vazirligi tomonidan 2000-yil 4-sentabrda va 2000-yil 20-sentabrda 103-son bilan tasdiqlangan Uzluksiz taʼlim tizimi uchun yaratilgan yangi oʻquv adabiyotlari va boshqa oʻquv vositalarini nashr etish tartibi toʻgʻrisidagi yoʻriqnoma (roʻyxat raqami 986, 2000-yil 27-noyabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 22-son) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Iqtisodiyot vazirligi, Xalq taʼlimi vazirligi, Oliy va oʻrta maxsus taʼlim vazirligi va Davlat statistika qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Kredit byurosining ijro organi rahbari lavozimiga tavsiya etilayotgan nomzodlarga nisbatan qoʻyiladigan malaka talablari toʻgʻrisidagi nizomning 6-bandiga oʻzgartirish kiritish haqida
(resolution, 2018-03-31)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2012-yil 29-dekabrdagi OʻRQ-345-sonli “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2011-yil 10-dekabrdagi 37/10-son qarori (roʻyxat raqami 2315, 2012-yil 19-yanvar) (Oʻzbekiston Respublikasi qonun hujjatlari toʻplami, 2012-y., 3-4-son, 31-modda) bilan tasdiqlangan Kredit byurosining ijro organi rahbari lavozimiga tavsiya etilayotgan nomzodlarga nisbatan qoʻyiladigan malaka talablari toʻgʻrisidagi nizomning 6-bandi ikkinchi xatboshisidan “kredit uyushmalari,” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2015-01-05)

Oʻzbekiston Respublikasi Prezidentining 2014-yil 4-dekabrdagi PQ-2270-son “Oʻzbekiston Respublikasining 2015-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi hamda Moliya vazirligi qaror qiladi: 1. Oʻzbekiston aloqa va axborotlashtirish agentligi hamda Oʻzbekiston Respublikasi Moliya vazirligining 2012-yil 1-fevraldagi 2-yu, 7-son qarori (roʻyxat raqami 2329, 2012-yil 21-fevral) (Oʻzbekiston Respublikasi qonun hujjatlari toʻplami, 2012-y., 8-9-son, 89-modda) bilan tasdiqlangan Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-banddan “yagona 23411 hisob raqamiga oʻtkaziladi va bir vaqtning oʻzida” degan soʻzlar chiqarib tashlansin. 2. Quyidagi mazmundagi 111-band bilan toʻldirilsin: “111. Hisobot oyi uchun toʻlov summasi 23411 yagona hisob raqamiga kelib tushadi va toʻplanadi hamda Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi tomonidan hisobot oyidan keyingi oyning 15-sanasidan kechiktirmay vakolatli bankka toʻlov hujjatlarini taqdim etish yoʻli bilan taqsimlanadi. Toʻlov summasining Oʻzbekiston Respublikasi Davlat budjetiga yoʻnaltiriladigan qismi abonentning roʻyxatga olingan joyiga qarab tegishli Qoraqalpogʻiston Respublikasi budjetlari va viloyatlarning mahalliy budjetlariga oʻtkaziladi. Toʻlov summasining Oʻzbekiston Respublikasi Davlat budjetiga yoʻnaltiriladigan qismi tegishli davlat soliq inspeksiyalariga xizmat koʻrsatuvchi bank muassasalarida ochilgan balans hisob raqami 23402 boʻlgan tegishli tranzit daromad hisob raqamlariga oʻtkaziladi.”. 3. 1 va 2-ilovalar mazkur oʻzgartirishlar va qoʻshimchaning 1 va 2-ilovalariga muvofiq tahrirda bayon qilinsin. 4. Mazkur oʻzgartirishlar va qoʻshimcha Oʻzbekiston Respublikasi Davlat soliq qoʻmitasi bilan kelishilgan.
Oʻzbekiston Respublikasi Vazirlar Mahkamasining “Oʻzbekiston Respublikasining umumiy foydalanishdagi avtomobil yoʻllari roʻyxatini tasdiqlash toʻgʻrisida” 2010-yil 5-avgustdagi 169-son qaroriga oʻzgartirishlar kiritish haqida
(resolution, 2024-07-05)

Avtomobil yoʻllaridan foydalanuvchilar uchun qulayliklar yaratish hamda transport vositalarining xavfsiz harakatlanishini taʼminlash maqsadida Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasining umumiy foydalanishdagi avtomobil yoʻllari roʻyxatini tasdiqlash toʻgʻrisida” 2010-yil 5-avgustdagi 169-son qaroriga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin. 1. 1-ilovada: a) 2-band quyidagi tahrirda bayon qilinsin: “ 2. M37 Samarqand — Buxoro — Turkmanboshi(Samarqand — Ishtixon — Kattaqoʻrgʻon — Karmana — Buxoro — Olot — Chorjoʻy, Oʻzbekiston Respublikasi hududida) 367 shoxobchalar: a) Samarqand halqa yoʻli 46 b) “Navoiy” erkin industrial-iqtisodiy zonasiga 2 Jami shoxobchalar bilan 415 ”; b) “Uzunligi, km” ustunining oxirgi satridagi “3979” raqami “3981” raqami bilan almashtirilsin. 2. 2-ilovada: v) 1-band quyidagi tahrirda bayon qilinsin: “ 1. 4R1 M39b avtoyoʻlidan shoxobchalar: 22 shu jumladan: a) — Doʻrmon maskaniga 5 b) — Sirgʻali tumaniga 5 v) — 4R12 avtoyoʻliga (17 km) 6 g) — Toshkent shahriga kirish (61 km) 1 d) — 4r252 avtoyoʻliga (3km) 5 ”; g) 82-band quyidagi tahrirda bayon qilinsin: “ 82 4R89 Qarshi sh. — Tolimarjon GRES 60 ”; d) 139-band quyidagi tahrirda bayon qilinsin: “ 139 4R156 Urganch sh. — Xonqa sh. — Hazorasp sh. — Toshsoqa orqali — Amudaryo — A380 avtoyoʻli (570 km) 73 shoxobchalar: a) — Xonqa shahriga 3 b) — Hazorasp shahriga 2 v) — Toʻrtkoʻl pristaniga 11 g) — Turkmaniston Respublikasi chegarasiga 15 d) — Pitnak shahriga 4 e) — Miskin qishlogʻiga 14 Jami shoxobchalar bilan 122 ”; e) “Uzunligi, km” ustunining oxirgi satridagi “14069” raqami “14089” raqami bilan almashtirilsin.
Buxgalteriya hisobining milliy standarti (20-sonli BHMS) “Kichik tadbirkorlik subyektlari tomonidan buxgalteriya hisobini yuritishning soddalashtirilgan tartibi”ning 35-bandiga oʻzgartirish kiritish haqida
(order, 2015-07-29)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2013-yil 16-iyuldagi 70-son buyrugʻi (roʻyxat raqami 2501, 2013-yil 14-avgust) (Oʻzbekiston Respublikasi qonun hujjatlari toʻplami, 2013-y., 33-son, 448-modda) bilan tasdiqlangan Buxgalteriya hisobining milliy standarti (20-sonli BHMS) “Kichik tadbirkorlik subyektlari tomonidan buxgalteriya hisobini yuritishning soddalashtirilgan tartibi”ning 35-bandi ikkinchi xatboshisidagi “Yuridik shaxslar tomonidan kassa operatsiyalarini yuritish qoidalarida (roʻyxat raqami 565, 1998-yil 17-dekabr)” degan soʻzlar “Yuridik shaxslar tomonidan kassa operatsiyalarini amalga oshirish qoidalarida (roʻyxat raqami 2687, 2015-yil 22-iyun)” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Vazirlar Mahkamasining “Sugʻurta faoliyatini davlat tomonidan tartibga solish chora-tadbirlari toʻgʻrisida” 1998-yil 8-iyuldagi 286-son qaroriga oʻzgartirishlar kiritish haqida
(resolution, 2019-12-31)

Sugʻurta sohasidagi munosabatlarni davlat tomonidan tartibga solishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Sugʻurta faoliyatini davlat tomonidan tartibga solish chora-tadbirlari toʻgʻrisida” 1998-yil 8-iyuldagi 286-son qaroriga (Oʻzbekiston Respublikasi QT, 1998-y., 7-son, 24-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 3-bandning toʻrtinchi xatboshi chiqarib tashlansin. 2. Qarorga 2-ilova 6-bandining birinchi xatboshi quyidagi tahrirda bayon qilinsin: “Davlat inspeksiyasiga Oʻzbekiston Respublikasi Moliya vaziri tomonidan tayinlanadigan boshliq boshchilik qiladi”.
Oʻzbekiston Respublikasi Mudofaa vazirligi tasarrufidagi yopiq harbiy shaharchalar toʻgʻrisidagi nizomning 1-ilovasiga oʻzgartirishlar kiritish haqida
(order, 2015-09-21)

Oʻzbekiston Respublikasi Prezidentining 2007-yil 14-sentabrdagi PQ-694-sonli “Oʻzbekiston Respublikasi Qurolli Kuchlari harbiy xizmatchilarini uy-joy bilan taʼminlash tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi mudofaa vazirining 2008-yil 14-oktabrdagi 658-sonli buyrugʻi (roʻyxat raqami 1869, 2008-yil 11-noyabr) bilan tasdiqlangan Oʻzbekiston Respublikasi Mudofaa vazirligi tasarrufidagi yopiq harbiy shaharchalar toʻgʻrisidagi nizomning 1-ilovasiga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 5-band quyidagi tahrirda bayon etilsin: “ 5. Toshkent shahri 129 1/36 ”. 2. 9-band oʻz kuchini yoʻqotgan deb hisoblansin.
Oʻzbekiston Respublikasi bilan Birlashgan Arab Amirliklari oʻrtasida mahkumlarni topshirish toʻgʻrisidagi Shartnomani (Abu Dabi, 2014-yil 11-noyabr) ratifikatsiya qilish haqida
(law, 2015-05-21)

Oʻzbekiston Respublikasi bilan Birlashgan Arab Amirliklari oʻrtasida mahkumlarni topshirish toʻgʻrisidagi Shartnoma (Abu Dabi, 2014-yil 11-noyabr) ratifikatsiya qilinsin.
Oʻzbekiston Respublikasi bilan Birlashgan Arab Amirliklari oʻrtasida jinoiy ishlar boʻyicha oʻzaro huquqiy yordam toʻgʻrisidagi Shartnomani (Abu Dabi, 2014-yil 11-noyabr) ratifikatsiya qilish haqida
(law, 2015-05-21)

Oʻzbekiston Respublikasi bilan Birlashgan Arab Amirliklari oʻrtasida jinoiy ishlar boʻyicha oʻzaro huquqiy yordam toʻgʻrisidagi Shartnoma (Abu Dabi, 2014-yil 11-noyabr) ratifikatsiya qilinsin.
Oʻzbekiston Respublikasi bilan Birlashgan Arab Amirliklari oʻrtasida ushlab berish toʻgʻrisidagi Shartnomani (Abu Dabi, 2014-yil 11-noyabr) ratifikatsiya qilish haqida
(law, 2015-05-21)

Oʻzbekiston Respublikasi bilan Birlashgan Arab Amirliklari oʻrtasida ushlab berish toʻgʻrisidagi Shartnoma (Abu Dabi, 2014-yil 11-noyabr) ratifikatsiya qilinsin.
Vazirlar Mahkamasining “Oʻzbekiston Respublikasida tashqi savdo operatsiyalari monitoringini takomillashtirishga doir qoʻshimcha chora-tadbirlar toʻgʻrisida” 2014-yil 21-iyuldagi 199-son qaroriga qoʻshimcha kiritish haqida
(resolution, 2014-12-31)

Davlat sirlari toʻgʻrisidagi maʼlumotlar mavjud boʻlgan tashqi savdo kontraktlari boʻyicha axborotlarning zarur darajada saqlanishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasida tashqi savdo operatsiyalari monitoringini takomillashtirishga doir qoʻshimcha chora-tadbirlar toʻgʻrisida” 2014-yil 21-iyuldagi 199-son qaroriga (Oʻzbekiston Respublikasi QT, 2014-y., 7-son, 74-modda) quyidagi mazmundagi 31-band qoʻshilsin: “31. Davlat sirlari toʻgʻrisidagi maʼlumotlar mavjud boʻlgan tashqi savdo kontraktlari Tashqi savdo operatsiyalarining yagona elektron axborot tizimiga kiritilmaydi. Davlat sirlari toʻgʻrisidagi maʼlumotlar mavjud boʻlgan tashqi savdo kontraktlari, shuningdek ushbu kontraktlarni bajarish bilan bogʻliq hujjatlar bojxona xizmati organlariga va xizmat koʻrsatuvchi bankka belgilangan tartibda taqdim etiladi. Davlat sirlari toʻgʻrisidagi maʼlumotlar mavjud boʻlgan tashqi savdo kontraktlari boʻyicha yuk bojxona deklaratsiyalari bojxona xizmati organlari tomonidan qogʻoz shaklida rasmiylashtiriladi. Bunday kontraktlar boʻyicha toʻlovlar va mablagʻlarni oʻtkazish xizmat koʻrsatuvchi banklar tomonidan kontrakt shartlariga muvofiq amalga oshiriladi. Davlat sirlari toʻgʻrisidagi maʼlumotlar mavjud boʻlgan tashqi savdo kontraktlari boʻyicha muddati oʻtgan debitorlik qarzlari toʻgʻrisida va valyuta operatsiyalari monitoringi masalalari boʻyicha valyuta nazorati organlari va banklar oʻrtasidagi axborot almashuvi belgilangan tartibda amalga oshiriladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Oʻzbekenergo” davlat-aksiyadorlik kompaniyasi korxonalarini moliyaviy sogʻlomlashtirish va yetkazib berilgan tabiiy gaz uchun oʻzaro hisob-kitoblarni tartibga solishga doir qoʻshimcha chora-tadbirlar toʻgʻrisida
(resolution, 2024-05-07)

“Oʻzbekenergo” davlat-aksiyadorlik kompaniyasining issiqlik elektr stansiyalarini barqaror moliyaviy holatda saqlash, respublika isteʼmolchilarining elektr energiyasiga boʻlgan ehtiyojini taʼminlash, yetkazib berilgan tabiiy gaz uchun oʻzaro hisob-kitoblarni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Tabiiy gaz isteʼmolchilari va gaz bilan taʼminlovchi tashkilotlar oʻrtasidagi oʻzaro hisob-kitoblar tartibi toʻgʻrisidagi nizomga oʻzgartirishlar kiritish toʻgʻrisida” 2013-yil 25-dekabrdagi 340-son qaroriga muvofiq Vazirlar Mahkamasining 2004-yil 5-fevraldagi 57-son qaroriga 5-ilovaga kiritilgan “Oʻzbekenergo” DAK korxonalariga nisbatan shartnomaviy hajmlardan ortiqcha olingan tabiiy gaz qiymatiga oshiriladigan koeffitsent qoʻllash bekor qilinganligi maʼlumot uchun qabul qilinsin. 2. “Oʻzbekenergo” DAK, “Oʻzbekneftgaz” MXK, Oʻzbekiston Respublikasi Moliya vazirligi va Iqtisodiyot vazirligining 2012-2013-yillar uchun shartnomaviy hajmlardan ortiqcha yetkazib berilgan tabiiy gaz qiymatiga 2 koeffitsentdan foydalangan holda “Oʻzbekenergo” DAK issiqlik elektr stansiyalariga ilgari qoʻllanilgan oshirilgan toʻlovlarni hisobga olmasdan oʻzaro hisob-kitoblarni qayta hisoblab chiqish toʻgʻrisidagi taklifi maʼqullansin. 3. “Oʻzbekenergo” DAK va “Oʻzbekneftgaz” MXK ushbu qarorga muvofiq buxgalteriya hisobi va hisobotiga belgilangan tartibda tegishli oʻzgartirishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari I.Gʻ.Ibragimov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Soliq va budjet siyosatining 2015-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 4-dekabrdagi OʻRQ-379-son Qonuni)
(law, 2023-03-23)

Oʻzbekiston Respublikasining “Soliq va budjet siyosatining 2015-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 4-dekabrdagi OʻRQ-379-son Qonuniga muvofiq Vazirlar Mahkamasi qaror qiladi: 1. 2015-yil 1-yanvardan boshlab Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2010-yil 19-fevraldagi 30-son qarori (Oʻzbekiston Respublikasi QT, 2010-y., 2-son, 11-modda) bilan tasdiqlangan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi toʻgʻrisidagi nizomda: a) 7-bandda: quyidagi mazmundagi oltinchi xatboshi qoʻshilsin: “Fuqarolarning davlat pensiya taʼminoti toʻgʻrisida”gi Oʻzbekiston Respublikasi Qonunining 12-moddasi “b”-”j”-bandlariga muvofiq tayinlangan imtiyozli pensiyalarni toʻlashga xarajatlarni qoplash uchun mablagʻlarni yuridik shaxslardan belgilangan tartibda undirib olishni tashkil etish”; oltinchi xatboshi yettinchi xatboshi deb hisoblansin; b) 8-bandining “a” kichik bandida: quyidagi mazmundagi oltinchi xatboshi qoʻshilsin: “Fuqarolarning davlat pensiya taʼminoti toʻgʻrisida”gi Oʻzbekiston Respublikasi Qonunining 12-moddasi “b” — “j”-bandlariga muvofiq tayinlangan imtiyozli pensiyalarni toʻlashga sarflangan mablagʻlarni yuridik shaxslardan regress daʼvolar boʻyicha belgilangan tartibda undirib oladi”; oltinchi xatboshi yettinchi xatboshi deb hisoblansin; v) 29-bandning birinchi xatboshidagi “Jamgʻarmaning Kuzatuvchi kengashi tomonidan” soʻzlari “Oʻzbekiston Respublikasi Moliya vazirining qaroriga muvofiq” soʻzlari bilan almashtirilsin; g) 33-bandning oltinchi xatboshiga “boʻlimlari boshliqlarini” soʻzlaridan keyin “Qoraqalpogʻiston Respublikasi, viloyatlar va Toshkent shahar bosh tibbiy-mehnat ekspert komissiyalari raislari oʻrinbosarlarini” soʻzlari qoʻshilsin.
Idoraviy normativ-huquqiy hujjatlarni tayyorlash va qabul qilish qoidalarining 65-bandiga qoʻshimcha kiritish toʻgʻrisida
(order, 2025-10-09)

Oʻzbekiston Respublikasi Vazirlar Mahkamasining 2014-yil 2-dekabrdagi 328-son “Qonun hujjatlarining tadbirkorlik faoliyatiga taʼsirini baholash tizimini joriy etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2014-yil 28-fevraldagi 53-mh-son buyrugʻi (roʻyxat raqami 2565, 2014-yil 28-fevral) (Oʻzbekiston Respublikasi qonun hujjatlari toʻplami, 2014-y., 10-son, 110-modda) bilan tasdiqlangan Idoraviy normativ-huquqiy hujjatlarni tayyorlash va qabul qilish qoidalarining 65-bandi quyidagi mazmundagi “g” kichik band bilan toʻldirilsin: “g) idoraviy normativ-huquqiy hujjatning muhokamadan oʻtkazilganligi va uning natijalari haqidagi maʼlumotlar (agar idoraviy normativ-huquqiy hujjat Vazirlar Mahkamasining 2014-yil 2-dekabrdagi 328-son qarori bilan tasdiqlangan Ishlab chiqilayotgan normativ-huquqiy hujjatlar loyihalarining va qabul qilingan normativ-huquqiy hujjatlarning tadbirkorlik faoliyatiga taʼsirini Oʻzbekiston Respublikasining Interaktiv davlat xizmatlari yagona portali orqali baholash tartibi toʻgʻrisidagi nizomning 4-bandiga muvofiq muhokama qilinishi kerak boʻlsa).”. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (D. Saʼdullayev) ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazirning birinchi oʻrinbosari M. Ikramov zimmasiga yuklansin.